-----------------------------------------------------------------------
  3. การประกอบธุรกิจของบริษัทฯ

  -----------------------------------------------------------------------

1.  ลักษณะของผลิตภัณฑ์และบริการ

บริษัทฯให้บริการผลิต และประกอบชิ้นส่วนพลาสติกที่ครบวงจรตามความต้องการของลูกค้า
โดยหลังจากที่ได้รับคำสั่งซื้อและแม่พิมพ์ (Mold) จากลูกค้า
บริษัทฯจะเป็นผู้ดำเนินการจัดหาวัตถุดิบต่างๆตามคุณสมบัติที่ลูกค้ากำหนด
ในกรณีส่วนใหญ่ลูกค้าจะเป็นผู้กำหนดชนิด
คุณภาพและแหล่งที่มาของเม็ดพลาสติกที่ตนต้องการให้นำมาใช้ในการผลิตสินค้าที่ตนสั่งไว้
บริษัทฯจะจัดซื้อเม็ดพลาสติกตามชนิด คุณภาพและแหล่งที่มาตามที่ลูกค้ากำหนด
หลังจากได้รับวัตถุดิบแล้ว
บริษัทฯจะดำเนินการฉีดขึ้นรูปพลาสติกต่างๆพร้อมทั้งให้บริการประกอบสินค้าเบื้องต้น (Initial
Assembly) สำหรับสินค้าบางประเภทที่ต้องมีการประกอบเบื้องต้นก่อนส่งไปให้ลูกค้า การพ่นสี
(Painting) การติดสติ๊กเกอร์ (Sticker) สำหรับผลิตภัณฑ์ที่ต้องการสีสันที่สวยงาม เช่น
ชิ้นส่วนรถจักรยานยนต์ การให้บริการพิมพ์ลวดลาย หรือสีสันลงบนผลิตภัณฑ์พลาสติก (Silk-Screen
Printing) นอกจากนี้
บริษัทได้สร้างมูลค่าเพิ่มในการให้บริการให้กับลูกค้าของบริษัทโดยการให้บริการปรับปรุง แก้ไข
และซ่อมแม่พิมพ์เก่าเพื่อให้ประสิทธิภาพในการฉีดขึ้นรูปพลาสติกดีขึ้น รวมถึงการให้บริการออกแบบ
และปรับปรุงขั้นตอนในการผลิตเพื่อลดต้นทุนการผลิต

บริษัทฯจะเน้นที่การควบคุมคุณภาพของสินค้าโดยการตรวจสอบและควบคุมคุณภาพของสินค้า
(Quality Control & Inspection) ทั้งในระหว่างกระบวนการผลิต
และในขั้นตอนสุดท้ายก่อนที่จะจัดส่งสินค้าให้ลูกค้า
ทั้งนี้เพื่อให้เกิดความมั่นใจได้ว่าสินค้าที่ผลิตมีคุณภาพที่ดี ตรงกับความต้องการของลูกค้า
ด้วยกระบวนการผลิตที่มีประสิทธิภาพ เครื่องจักรในการผลิตที่ทันสมัย แรงงานที่มีความสามารถ
และความชำนาญสูง และกระบวนการตรวจสอบและควบคุมคุณภาพที่เข้มงวด
สินค้าของบริษัทจึงได้รับการยอมรับ และเป็นที่พอใจของลูกค้า

บริษัทฯ ได้รับการรับรองมาตรฐานการปฏิบัติงานในกระบวนการผลิตตามมาตรฐาน ISO 9002
เมื่อวันที่ 4 สิงหาคม 2543
และได้รับการรับรองมาตรฐานการปฏิบัติงานในกระบวนการผลิตตามมาตรฐาน ISO 9001: 2000
เมื่อวันที่ 27 มิถุนายน 2546

  แผนภาพแสดงลักษณะการให้บริการผลิตสินค้าของบริษัท

1.  บัตรส่งเสริมการลงทุนจากสำนักงานคณะกรรมการส่งเสริมการลงทุน (บีโอไอ)

  บริษัท ไทยมิตซูวา (มหาชน) จำกัด
  ได้รับการส่งเสริมการลงทุนจากสำนักงานคณะกรรมการส่งเสริม
  การลงทุน บีโอไอ ให้ลงทุนในโซน 1 จำนวน 2 ฉบับ (จ.ปทุมธานี) และ โซน 3 จำนวน 1
  ฉบับ (จ.นครราชสีมา) โดยมีสาระสำคัญ และระยะเวลาที่ได้รับบัตรส่งเสริม 3 ฉบับ ดังนี้

1.  บัตรส่งเสริมการลงทุนเลขที่ 1234/สอ./2531 ลงวันที่ 23 พฤษภาคม 2531.

  บริษัทฯได้รับการส่งเสริมการลงทุนในกิจการ ผลิตผลิตภัณฑ์จากพลาสติกประเภท 5.6
  การผลิตผลิตภัณฑ์พลาสติกหรือผลิตภัณฑ์เคลือบด้วยพลาสติก และฉบับแก้ไขเพิ่มเติม ณ ปัจจุบัน
  บัตรเลขที่ 4114/2548 (21-1234/สอ./2531) ลงวันที่ 21 มกราคม 2548
  โดยได้รับสิทธิและประโยชน์ ดังนี้

-   ให้ได้รับยกเว้นอากรขาเข้าและภาษีการค้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออก
    โดยอนุญาตให้ขยายเวลานำเข้าแม่พิมพ์ออกไปตั้งแต่วันที่ 1 มกราคม 2548 จนถึงวันที่ 31
    ธันวาคม 2552

2.  บัตรส่งเสริมการลงทุนเลขที่ 1139/2535 ลงวันที่ 24 กันยายน พ.ศ. 2535

  บริษัทฯได้รับส่งเสริมการลงทุนในกิจการผลิตชิ้นส่วนพลาสติกสำหรับผลิตภัณฑ์อิเล็กทรอนิกส์ประเภท
  4.6 การผลิตหรือประกอบผลิตภัณฑ์อิเล็กทรอนิกส์ และประเภท 5.6
  การผลิตผลิตภัณฑ์อิเล็กทรอนิกส์ และฉบับแก้ไขเพิ่มเติม ณ ปัจจุบัน คือ บัตร 4914/2548
  (9-1139/2535) ลงวันที่ 6 มิถุนายน พ.ศ. 2548 โดยได้รับสิทธิประโยชน์ ดังนี้

-   ให้ได้รับยกเว้นอากรขาเข้าสำหรับวัตถุดิบและวัตถุจำเป็นที่ต้องนำเข้ามาจากต่างประเทศ
    เพื่อใช้ในการผลิตเพื่อการส่งออก ตั้งแต่วันที่ 13 มิถุนายน พ.ศ. 2550 จนถึงวันที่ 12
    มิถุนายน พ.ศ. 2552

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปตั้งแต่วันที่
    13 มิถุนายน พ.ศ. 2550 จนถึงวันที่ 12 มิถุนายน พ.ศ. 2552

3.  บัตรส่งเสริมการลงทุนเลขที่ 1055/2542 ลงวันที่ 10 กุมภาพันธ์ พ.ศ. 2542

  บริษัทฯได้รับส่งเสริมการลงทุนในกิจการผลิตชิ้นส่วนพลาสติกสำหรับอุปกรณ์ไฟฟ้าและอิเล็กทรอนิกส์ต่างๆ
  ได้แก่ โครงพลาสติกเครื่องรับโทรทัศน์ เครื่องเล่นวีดีโอเทป เป็นต้น ประเภท 6.12
  การผลิตผลิตภัณฑ์พลาสติกหรือเคลือบด้วยพลาสติก และฉบับแก้ไขเพิ่มเติม ณ ปัจจุบัน บัตรเลขที่
  4440/2547 (10-1055/2542) ลงวันที่ 25 กุมภาพันธ์ พ.ศ. 2547 โดยได้รับสิทธิประโยชน์
  ดังนี้ (เปิดดำเนินกสนเต็มโครงการเมื่อวันที่ 10 สิงหาคม 2549)

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออก
    ตั้งแต่วันที่ 13 มิถุนายน พ.ศ. 2550 จนถึงวันที่ 12 มิถุนายน พ.ศ. 2552

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปตั้งแต่วันที่
    13 มิถุนายน พ.ศ. 2550 จนถึงวันที่ 12 มิถุนายน พ.ศ. 2552

4.  บัตรส่งเสริมการลงทุนเลขที่ 1519(4)/2548 ลงวันที่ 13 พฤษภาคม 2548 (
    จังหวัดนครราชสีมา)

  บริษัทฯได้รับการส่งเสริมการลงทุนในกิจการ ผลิตชิ้นส่วนพลาสติกสำหรับอุตสาหกรรมต่าง แม่พิมพ์
  (MOULD & DIE) และการซ่อมแซมแม่พิมพ์ ประเภท 4.2 กิจการผลิตเครื่องจักรและอุปกรณ์
  และ ประเภท 6.9 กิจการผลิตภัณฑ์พลาสติกหรือเคลือบด้วยพลาสติก โดยได้รับสิทธิประโยชน์
  ดังนี้

-   ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปี นับแต่วันที่เริ่มมีรายได้จากการประกอบการ

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเป็นเวลา
    5 ปี นับแต่วันนำเข้าครั้งแรก

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลา
    5 ปี นับแต่วันนำเข้าครั้งแรก

  หมายเหตุ – อย่างไรก็ตาม ณ วันที่ 31 มีนาคม 2549 บริษัทฯ
  ยังไม่สามารถใช้สิทธิประโยชน์ตามบัตรส่งเสริมการลงทุนในการยกเว้นภาษีเงินได้นิติ บุคคลได้
  เนื่องจากยังไม่สามารถปฏิบัติตามเงื่อนไขที่กำหนดไว้ในบัตรส่งเสริมการลงทุนดังกล่าว

1.  การตลาดและภาวการณ์แข่งขัน

    1.  นโยบายและลักษณะการตลาดของบริษัท

        1.  กลยุทธ์ทางการตลาดของบริษัท

  บริษัทฯมีกลยุทธ์ในการแข่งขันที่เน้นการสร้างความพอใจสูงสุดให้ลูกค้าแก่ลูกค้าในระยะยาว
  โดยการปรับปรุงคุณภาพการผลิตและการบริการอย่างต่อเนื่อง (Long-Term Customer
  satisfaction) โดยมีกลยุทธ์ทางการตลาด ดังต่อไปนี้

-   บริษัทฯจะเน้นการผลิต และการจัดจำหน่ายในสายผลิตภัณฑ์ที่บริษัทมีความเชี่ยวชาญ
    และสายผลิตภัณฑ์ที่มีศักยภาพในการเจริญเติบโต และมีอัตราการทำกำไรที่ดี

-   บริษัทฯจะเน้นการให้บริการแบบครบวงจรตามความต้องการของลูกค้า (One-Stop
    Services) อันได้แก่ การจัดซื้อวัตถุดิบตามความต้องการของลูกค้า
    การให้บริการฉีดขึ้นรูปพลาสติก การประกอบชิ้นส่วนพลาสติกเบื้องต้น พิมพ์ลวดลายและสีสัน
    พ่นสี ติดสติ๊กเกอร์ บรรจุหีบห่อ และจัดส่งสินค้าให้กับลูกค้า
    โดยมีการควบคุมคุณภาพสินค้าทั้งในระหว่างกระบวนการผลิต และก่อนจัดส่งสินค้าให้ลูกค้า

-   บริษัทฯใช้นโยบายการกำหนดราคาสินค้าแบบยืดหยุ่น
    ซึ่งราคาดังกล่าวต้องสามารถแข่งขันได้ในตลาดโดยคำนึงถึงปริมาณสินค้าที่ลูกค้าต้องการด้วย
    นโยบายด้านราคาของบริษัทค่อนข้างจะยืดหยุ่น นี้บริษัทใช้มาเป็นเวลานานกว่า 18 ปี
    ทำให้บริษัทมีความเข้าใจในโครงสร้างราคาที่เหมาะสมกับลูกค้าแต่ละรายเป็นอย่างดี

-   บริษัทฯได้จัดให้เจ้าหน้าที่ทางการตลาดและการขายของบริษัทดูแลและรับทราบข้อมูลของลูกค้าแต่ละรายที่เกี่ยวกับความต้องการใช้ผลิตภัณฑ์ชิ้นส่วนพลาสติก
    รวมทั้งให้ลูกค้าเข้าเยี่ยมชม และ ตรวจสอบคุณภาพสินค้าได้ตลอด
    เนื่องจากบริษัทมีความมุ่งมั่นที่จะได้ให้บริการที่ดีและเป็นที่พอใจสูงสุดแก่ลูกค้าแต่ละราย
    และเป็นการสร้างสัมพันธ์อันดีกับลูกค้าในระยะยาว

-   บริษัทฯมุ่งที่จะพัฒนาคุณภาพสินค้าอย่างต่อเนื่อง รวมทั้งพัฒนาประสิทธิภาพการผลิต
    และเทคโนโลยีการผลิตให้สอดคล้องกับความต้องการของลูกค้า
    เพื่อให้สามารถผลิตสินค้าที่มีคุณภาพตรงกับความต้องการของลูกค้า ในราคาที่แข่งขันได้ในตลาด

    1.  ลักษณะลูกค้ากลุ่มเป้าหมาย

  ลูกค้าส่วนใหญ่ของบริษัทฯ เป็นผู้ผลิตสินค้าต้นแบบ OEM (Original Equipment
  Manufacturer)
  รายใหญ่จากประเทศญี่ปุ่นซึ่งย้ายฐานการผลิตออกนอกประเทศญี่ปุ่นไปยังภูมิภาคอื่นทั่วโลก
  โดยเฉพาะภูมิภาคเอเชียตะวันออกเฉียงใต้ และประเทศจีน เช่น World Electric, Sharp,
  JVC, Canon, Sony, Honda, Suzuki และ Isuzu
  ผู้ผลิตสินค้าต้นแบบเหล่านี้เป็นผู้ผลิตเครื่องใช้ไฟฟ้าและเครื่องใช้อิเล็กทรอนิกส์ประเภทออดิโอวิชชัวล์
  เครื่องใช้ในสำนักงาน เครื่องใช้ในบ้าน และผู้ผลิตยานยนต์ ประเภทรถยนต์นั่ง
  รถยนต์เพื่อการพาณิชย์ และรถจักรยานยนต์ บริษัทฯ
  จะผลิตผลิตภัณฑ์พลาสติกตามคำสั่งของลูกค้าประเภท OEM เหล่านี้
  ผลิตภัณฑ์ที่ลูกค้าสั่งซื้อทั้งหมดจะถูกนำไปประกอบเป็นสินค้าสำเร็จรูปเพื่อจำหน่ายในประเทศไทยและส่งออกทั่วโลก
  ลูกค้าส่วนใหญ่ของบริษัทฯ มีความสัมพันธ์ทางธุรกิจกับบริษัทมาเป็นเวลาต่อเนื่องไม่ต่ำกว่า 5 ปี
  จึงทำให้บริษัทฯทราบถึงความต้องการของลูกค้าแต่ละรายที่มีความต้องการที่แตกต่างกันออกไปเป็นอย่างดี

2.  การจัดจำหน่ายและช่องทางการจัดจำหน่าย

  สินค้าส่วนใหญ่ของบริษัทฯถูกจำหน่ายโดยตรงให้กับลูกค้า OEM ที่มีฐานการผลิตอยู่ในประเทศไทย
  ลูกค้า OEM
  ที่มีฐานการผลิตอยู่ในประเทศไทยเหล่านี้จะผลิตสินค้าทั้งเพื่อจำหน่ายภายในประเทศไทย
  และผลิตเพื่อส่งออกไปยังตลาดต่างประเทศต่อไป
  นอกจากนี้บริษัทฯยังได้ผลิตสินค้าเพื่อส่งออกโดยตรงไปยังลูกค้า OEM
  ที่มีฐานการผลิตอยู่ในประเทศมาเลเซีย สิงคโปร์ และญี่ปุ่น
  ตารางข้างล่างนี้จะแสดงถึงรายได้จากการขาย และกำไรจากการดำเนินงานของบริษัทฯ
  สำหรับตลาดภายในประเทศ และตลาดต่างประเทศสำหรับปี 2548/2549 และ 2549/2550

โครงสร้างรายได้

  โครงสร้างของรายได้ในแต่ละสายผลิตภัณฑ์พลาสติก และการให้บริการของบริษัทฯเป็นดังต่อไปนี้

+-----------------+--------+-------+--------+-------+--------+-------+
| สายผลิตภัณฑ์       | 254    |       | 254    |       | 254    |       |
|                 | 7/2548 |       | 8/2549 |       | 9/2550 |       |
+-----------------+--------+-------+--------+-------+--------+-------+
|                 | มูลค่า   | %     | มูลค่า   | %     | มูลค่า   | %     |
|                 |        |       |        |       |        |       |
|                 | (ล     |       | (ล     |       | (ล     |       |
|                 | ้านบาท) |       | ้านบาท) |       | ้านบาท) |       |
+-----------------+--------+-------+--------+-------+--------+-------+
| ออดิโอวิชชวล      | 701    | 42    | 653    | 38    | 458    | 33    |
+-----------------+--------+-------+--------+-------+--------+-------+
| เ               | 545    | 32    | 614    | 36    | 428    | 31    |
| ครื่องใช้ในสำนักงาน |        |       |        |       |        |       |
| และเครื่องใช้ในบ้าน |        |       |        |       |        |       |
+-----------------+--------+-------+--------+-------+--------+-------+
| รถยนต์และ        | 392    | 23    | 337    | 19    | 333    | 24    |
| รถจักรยานยนต์     |        |       |        |       |        |       |
+-----------------+--------+-------+--------+-------+--------+-------+
| ให้บริการผลิต      | 52     | 3     | 121    | 7     | 167    | 12    |
| ซ่อ              |        |       |        |       |        |       |
| มและปรับปรุงแม่พิมพ์ |        |       |        |       |        |       |
+-----------------+--------+-------+--------+-------+--------+-------+
| รวม             | 1,690  | 100   | 1,725  | 100   | 1,386  | 100   |
+-----------------+--------+-------+--------+-------+--------+-------+

ที่มา : บริษัท ไทยมิตซูวา จำกัด (มหาชน)

ทั้งนี้ ทีมการตลาดของบริษัทฯ มีกลยุทธ์หาลูกค้าใหม่ดังนี้คือ

1.  บริษัทแม่แนะนำ: บริษัทแม่จะแนะนำ OEM
    บางรายให้กับบริษัทซึ่งถือว่าเป็นการให้ความช่วยเหลือทางการตลาดตามปรกติตามสัญญา
    Technical Service Agreement โดยบริษัทฯ
    จะดำเนินการติดต่อเพื่อเสนอขายสินค้าให้แก่ลูกค้าเหล่านั้นโดยตรง

2.  เข้าพบลูกค้าใหม่โดยตรง:
    วิธีนี้เป็นวิธีที่บริษัทฯได้ใช้สำหรับลูกค้าส่วนใหญ่ของบริษัทฯที่มีอยู่ในปัจจุบัน
    โดยบริษัทฯจะติดต่อกับลูกค้าด้วยตนเอง โดยไม่ผ่านบริษัทแม่ เพื่อแนะนำประวัติบริษัท
    (Profile) ให้ลูกค้าได้รู้จัก และเสนอขายสินค้าและบริการให้กับลูกค้า

3.  ลูกค้าเก่าและผู้จำหน่ายวัตถุดิบ(Supplier)แนะนำ:
    ทั้งลูกค้าและผู้จัดจำหน่ายวัตถุดิบที่มีความสัมพันธ์ในทางธุรกิจที่ดีกับบริษัทฯมาอย่างยาวนานได้แนะนำลูกค้ารายใหม่ให้กับบริษัทฯ

ภาวะอุตสาหกรรมและการแข่งขัน

1. ภาพรวมอุตสาหกรรมผลิตภัณฑ์พลาสติก

อุตสาหกรรมผลิตภัณฑ์พลาสติกเป็นอุตสาหกรรมหนึ่งที่สำคัญยิ่งต่อเศรษฐกิจไทย
เนื่องจากเป็นอุตสาหกรรมสร้างมูลค่าเพิ่มให้ระบบเศรษฐกิจของประเทศปีละหลายหมื่นล้านบาท
อีกทั้งยังเกี่ยวข้องกับ ผู้ประกอบการจำนวนมาก ซึ่งส่วนใหญ่เป็นธุรกิจขนาดกลางและย่อม
นอกจากนี้พลาสติกยังเป็นอุตสาหกรรมเชื่อมต่อระหว่างอุตสาหกรรมปิโตรเคมี
ที่ป้อนวัตถุดิบให้การผลิตเม็ดพลาสติก ซึ่งผลิตต่อเป็นผลิตภัณฑ์พลาสติกรูปแบบต่างๆ
กับอุตสาหกรรมต่อเนื่องนานาประเภท อาทิ อุตสาหกรรมยานยนต์และชิ้นส่วน
เครื่องใช้ไฟฟ้าและอิเล็กทรอนิกส์ เครื่องแต่งกาย รองเท้า วัสดุก่อสร้าง เฟอร์นิเจอร์
เครื่องใช้สำนักงาน เครื่องเขียน ของเล่น เครื่องกีฬา บรรจุภัณฑ์ อาหารแปรรูป ฯลฯ
ที่ต้องใช้ผลิตภัณฑ์พลาสติกเป็นวัตถุดิบ กึ่งสำเร็จรูปหรือเป็นส่วนประกอบการผลิต แต่อย่างไรก็ดี
ในช่วงปี 2549 ที่ผ่านมาผู้ประกอบการในอุตสาหกรรมผลิตภัณฑ์พลาสติกกลับประสบปัญหาต่างๆ
อย่างต่อเนื่อง เริ่มตั้งแต่ ราคาน้ำมันในตลาดโลกมีแนวโน้มและราคาที่สูงขึ้นตลอดปี 2549
ทำให้ต้นทุนการผลิตของภาคอุตสาหกรรมต่างๆ ได้รับผลกระทบอย่างต่อเนื่อง
ซึ่งราคาเม็ดพลาสติกที่เพิ่มสูงขึ้นเป็นประวัติการณ์เมื่อเทียบกับปีอื่นๆ ที่ผ่านมา ประกอบกับคู่แข่ง เช่น
จีน และเวียดนาม ได้พัฒนาอุตสาหกรรมนี้อย่างต่อเนื่อง
ทำให้ความสามารถในการแข่งขันของผู้ประกอบการในภาคอุตสาหกรรมผลิตภัณฑ์พลาสติกลดลงเป็นอย่างมาก

ผลิตภัณฑ์พลาสติกที่ผลิตในประเทศไทย ผลผลิตร้อยละ 70 จำหน่ายในประเทศ ที่เหลือส่งออก
โรงงานส่วนใหญ่มีขนาดเล็ก และมีเพียงร้อยละ 10 ที่เป็นโรงงานขนาดใหญ่
พลาสติกสามารถแบ่งออกได้เป็น 2 กลุ่มใหญ่ๆ ได้แก่

1.  เทอร์โมพลาสติก หรือ พลาสติกชนิดหลอมใหม่ได้ด้วยความร้อนและเมื่อเย็นลงจะแข็งตัว
    สามารถนำกลับมาใช้ใหม่ได้หลายครั้ง เช่น โพลีเอทีลีน โพลีโพรพิลีน โพลีไวนิลคลอไรด์
    เป็นต้น

2.  เทอร์โมเซตพลาสติก หรือ
    พลาสติกชนิดที่เมื่อผ่านกระบวนการแล้วจะไม่สามารถนำกลับมาหลอมใหม่ได้ เช่น Phenolies
    , Polyesters , Urea , Melamine เป็นต้น

อุตสาหกรรมที่ใช้พลาสติกเป็นวัตถุดิบในการผลิตได้แก่ บรรจุภัณฑ์ สิ่งทอ รองเท้า วัสดุก่อสร้าง
ชิ้นส่วนเครื่องใช้ไฟฟ้าและอิเล็กทรอนิกส์ ชิ้นส่วนยานยนต์ เป็นต้น
โครงสร้างต้นทุนการผลิตในอุตสาหกรรมผลิตภัณฑ์พลาสติกประกอบด้วยวัตถุดิบ(เม็ดพลาสติก) ร้อยละ
70 แรงงานร้อยละ 10 – 15 พลังงานร้อยละ 8 ที่เหลือเป็นค่าใช้จ่ายอื่นๆ ร้อยละ

7-12

แนวโน้ม

1. ราคาน้ำมันในตลาดโลกมีแนวโน้มและราคาที่สูงขึ้นตลอดปี 2549
ทำให้ต้นทุนการผลิตของภาคอุตสาหกรรมต่างๆได้รับผลกระทบอย่างต่อเนื่อง
รวมทั้งราคาเม็ดพลาสติกที่ได้เพิ่มสูงขึ้นเป็นพิเศษเมื่อเทียบกับปีต่างๆที่ผ่านมาทำให้ผู้ประกอบการต้องพยายามลดต้นทุนในการผลิตรวมทั้งระมัดระวังการสต๊อกวัตถุดิบที่มีราคาผันผวนเพื่อให้สามารถแข่งขันได้
นอกจากนี้การเปิดเขตเสรีทางการค้ายังส่งผลให้เกิดการแข่งขันมากยิ่งขึ้น
ในขณะที่โครงสร้างอุตสาหกรรมพลาสติกของ

ไทยยังอ่อนแออยู่ ในส่วนของการส่งออกยังคงมีปัจจัยภายนอกที่ส่งผลกระทบสูงต่อยอดการส่งออก
เช่น มาตรการ Anti-Dumping หรือ การตัดสิทธ์จีเอสพี

2.
ค่าเงินบาทที่มีการแข็งค่าเพิ่มขึ้นในช่วงที่ผ่านมานับเป็นอีกปัจจัยหนึ่งที่ทำให้ผู้ประกอบการไทยสูญเสียความได้เปรียบด้านการแข่งขันเมื่อเปรียบเทียบกับคู่แข่งในภูมิภาคเอเชียด้วยกัน

3. ปัจจัยอื่นๆ เช่น ราคาน้ำมัน ค่าระวาง
ยังคงส่งผลกระทบต่อภาคอุตสาหกรรมชนิดนี้อย่างต่อเนื่อง
แนวโน้มการเจริญเติบโตของอุตสาหกรรมพลาสติกไทย
ในอนาคตจะขึ้นอยู่กับการปรับปรุงพัฒนาเทคโนโลยีใหม่ๆเพื่อเป็นการยกระดับผลิตภัณฑ์พลาสติกของไทยให้มีการสร้างมูลค่าเพิ่ม
และมีการพัฒนาอย่างครบวงจรตั้งแต่อุตสาหกรรมต้นน้ำไปถึงปลายน้ำตลอดจนด้านการตลาดและการรักษาสิ่งแวดล้อม

ที่มา : สำนักงานเศรษฐกิจอุตสาหกรรม

2. ภาวะอุตสาหกรรม

ธุรกิจของบริษัทฯเป็นการผลิตชิ้นส่วนพลาสติกเพื่อจำหน่ายให้แก่ OEM (Original Equipment
Manufacturer) รายใหญ่ที่มีฐานการผลิตอยู่ในประเทศไทยซึ่งผลิตสินค้าอิเล็กทรอนิกส์
และเครื่องใช้ไฟฟ้าเพื่อการส่งออกเป็นหลัก ด้านการผลิตชิ้นส่วนยานยนต์และมอเตอร์ไซด์
มีทั้งเพื่อจำหน่ายในประเทศและส่งออก ดังนั้น ภาวะอุตสาหกรรมส่งออกสินค้าอิเล็กทรอนิกส์
และเครื่องใช้ไฟฟ้าของไทย
และภาวะอุตสาหกรรมยานยนต์ในประเทศจึงมีผลกระทบโดยตรงต่อธุรกิจผลิตชิ้นส่วนพลาสติกเพื่อการพาณิชย์และผลการดำเนินงานของบริษัทฯ

2.1 ภาวะอุตสาหกรรมอิเล็กทรอนิกส์

การส่งออกสินค้าอิเล็กทรอนิกส์ ในปี 2549 มีมูลค่า 26,676 ล้านเหรียญสหรัฐฯ เพิ่มขึ้นร้อยละ
17.4 คิดเป็นสัดส่วนร้อยละ 97.84 ของเป้าหมายการส่งออกในปี 2549 ทั้งนี้
การส่งออกเป็นไปตามเป้าหมาย
เนื่องจากความต้องการในตลาดโลกมีแนวโน้มขยายตัวเพิ่มขึ้นอย่างต่อเนื่อง
โดยเฉพาะสินค้าฮาร์ดดิสก์ไดร์ฟ และแผงวงจรไฟฟ้า โดยเฉพาะ HDD ยอดผลิตเพิ่มขึ้น เนื่องจากมี
4 บริษัทใหญ่ของโลก ได้แก่ บริษัท เวสเทอรน์ ดิจิตอล, บริษัท ฟูจิซึ , บริษัท ฮิตาชิ
โกลบอลสตอเรจและบริษัท ซีเกจ ขยายโรงงานเพิ่มการผลิต และส่งออก
ในเชิงปริมาณจะขยายตัวเพิ่มขึ้นร้อยละ 80 ส่วนมูลค่าการส่งออกจะขยายตัวเพิ่มขึ้นร้อยละ 20
นอกจากนี้ค่าเงินบาทยังส่งผลต่อการส่งออกบางส่วนจึงทำให้การส่งออกได้ตามเป้าหมาย

คู่แข่งขันสำคัญได้แก่ สิงคโปร์ จีน เกาหลีใต้ และสิงคโปร์ซึ่งเป็นทั้งตลาดส่งออก
และคู่แข่งขันในการผลิตและส่งออก HDD และชิ้นส่วนอิเล็กทรอนิกส์อื่นๆ เช่นแผงวงจรไฟฟ้า
และเซมิคอนดักเตอร์ เป็นต้น

แนวโน้มการส่งออกในปี 2550

คาดว่าการส่งออกจะมีแนวโน้มของอุตสาหกรรมอิเล็กทรอนิกส์โดยรวมจะปรับตัวตามสภาวการณ์ของตลาดโลกที่ขยายตัวได้อย่างต่อเนื่อง
โดยประมาณการว่ามูลค่าการส่งออกของเครื่องอิเล็กทรอนิกส์ไทยในปี 2550
จะปรับตัวเพิ่มขึ้นร้อยละ 10-15
โดยส่วนประกอบของอุปกรณ์เครื่องคอมพิวเตอร์คาดว่าจะมีการส่งออกเพิ่มขึ้นจากปีก่อนประมาณร้อยละ
15 และ IC จะมีมูลค่าส่งออกเพิ่มขึ้นประมาณร้อยละ 16

เป้าหมายการส่งออก

ในปี 2550 คาดว่าจะมีมูลค่า 30,677 ล้านเหรียญสหรัฐฯ เพิ่มขึ้นร้อยละ 15 เมื่อเปรียบเทียบกับปี
2549 คิดเป็นสัดส่วนร้อยละ 21.03 ของมูลค่าส่งออกทั้งประเทศ

ตลาดส่งออก

- ตลาดหลัก : สหรัฐอเมริกา จีน ญี่ปุ่น ฮ่องกงและสิงคโปร์ รวมกันคิดเป็นสัดส่วนร้อยละ 62.87

- ตลาดใหม่ที่มีอัตราการขยายตัวสูง : แคนาดาร้อยละ 201.99, ไอร์แลนด์ร้อยละ 112.46,
ฟิลิปปินส์ร้อยละ 75.51, ฮังการี ร้อยละ 65.55, สาธารณรัฐเช็กร้อยละ 63.28

ตลาดส่งออกสำคัญ ปี 2546 – 2549 สินค้าอิเล็กทรอนิกส์

[TABLE]

ที่มา : กรมส่งเสริมการส่งออก สำนักบริการส่งออก

2.2 ภาวะอุตสาหกรรมเครื่องใช้ไฟฟ้า

การส่งออกเครื่องใช้ไฟฟ้าในปี 2549 มีมูลค่า 14,946 ล้านเหรียญสหรัฐฯ
มีอัตราการขยายตัวเพิ่มขึ้นร้อยละ 9.91 คิดเป็นสัดส่วนร้อยละ 99.92
ของเป้าหมายการส่งออกในปี 2549 ทั้งนี้ การส่งออกในไตรมาสที่ 4 ยังขยายตัวอย่างต่อเนื่อง
เพราะเป็นช่วงส่งมอบสินค้ารวมทั้งการเปลี่ยนแปลงของผู้บริโภคเครื่องรับโทรทัศน์จากจอภาพ CRT
มาเป็น LCD ซึ่งมีราคาสูงกว่า จอภาพ CRT อย่างไรก็ตามจากรณีเงินบาทแข็งค่าขึ้นกว่า 13%
และลูกค้าต่อรองราคาค่อนข้างมาก ทำให้ผู้ผลิตสินค้า

โดยเฉพาะบริษัทใหญ่หันไปนำเข้าวัตถุดิบจากต่างประเทศ จากเดิมที่จะซื้อจาก SME ในประเทศ
ซึ่งอาจทำให้ SME ประสบปัญหาในการขายสินค้า และจะต้องปิดตัวลงในที่สุด นอกจากนี้
การที่สหรัฐอมริกาขยายการให้สิทธิ GSP แก่ประเทศไทต่อไป

อีก 2 ปีจะช่วยเพิ่มความสามารถในการแข่งขันให้กับสหรัฐอเมริกา เนื่องจาก Margin
ค่อนข้างต่ำประมาณ 3 - 5% แต่การได้อัตรา GSP 3.9%
จะช่วยลดผลกระทบการแข็งค่าของเงินบาทได้เล็กน้อย

แนวโน้มการส่งออกในปี 2550 คาดว่าการส่งออกจะมีแนวโน้มไม่ดีเท่าที่ควร
หากค่าเงินบาทยังมีค่าแข็งถึงร้อยละ 13 เมื่อเทียบกับคู่แข่งขัน

เช่น จีน มาเลเซีย มีค่าเงินแข็งเพียงร้อยละ 3-5 ซึ่งทำให้ขีดความสามารถในการแข่งขันลดลง
อย่างไรก็ตามหากผู้ประกอบการสามารถลดต้นทุนด้าน Logistic
ได้ก็ช่วยให้การส่งออกเป็นไปตามเป้าหมาย

เป้าหมายการส่งออก

ในปี 2550 คาดว่าจะมีมูลค่า 15,693 ล้านเหรียญสหรัฐฯ เพิ่มขึ้นร้อยละ 5 เมื่อเทียบกับปี 2549
คิดเป็น

สัดส่วนร้อยละ 10.76 ของมูลค่าส่งออกทั้งปี

ตลาดส่งออก

- ตลาดหลัก : สหรัฐอเมริกา ญี่ปุ่น สิงคโปร์ ฮ่องกง มาเลเซียและจีน
รวมกันคิดเป็นสัดส่วนร้อยละ 53.69

- ตลาดใหม่ที่มีอัตราการขยายตัวสูง : นิวซีแลนด์ร้อยละ 62.44, อิหร่านร้อยละ 56.44,
ออสเตรเลียร้อยละ 49.29,

สหรัฐอาหรับฯ ร้อยละ 28.89, อินเดียร้อยละ 29.25, เกาหลีใต้ร้อยละ 21.07, กรีซร้อยละ
51.16, โปแลนด์ร้อยละ 41.12

ตลาดส่งออกสำคัญ ปี 2546-2549 สินค้าเครื่องใช้ไฟฟ้า

[TABLE]

ที่มา : กรมส่งเสริมการส่งออก สำนักบริการส่งออก

2.3 ภาวะอุตสาหกรรมยานยนต์ในประเทศไทย

อุตสาหกรรมรถยนต์

การผลิต ปริมาณการผลิตรถยนต์ของประเทศไทยในปี 2549 มีจำนวน 1,188,044 คัน
เมื่อเปรียบเทียบกับปี 2548 เพิ่มขึ้นร้อยละ 5.57 โดยมีการผลิตรถยนต์นั่ง และรถยนต์ปิกอัพ 1 ตัน
เพิ่มขึ้นร้อยละ 7.66 และ 5.34 ตามลำดับ แต่ผลิตรถยนต์เพื่อการพาณิชย์อื่นๆ ลดลงร้อยละ 9.79
อย่างไรก็ตาม แม้ว่าในปี 2549 จะมีปริมาณการผลิตรถยนต์เพิ่มขึ้น
แต่ก็เพิ่มขึ้นในอัตราที่น้อยกว่าการขยายตัวของปริมาณการผลิตในปี 2548 เปรียบเทียบกับปี 2547
(เพิ่มขึ้นในอัตราร้อยละ 21.25) ทั้งนี้ เนื่องจากมีปัจจัยลบต่างๆ
ที่ส่งผลกระทบต่อภาวะเศรษฐกิจโดยรวมและกำลังซื้อของผู้บริโภค ได้แก่
สถานการณ์ราคาน้ำมันที่ปรับตัวสูงขึ้นอย่างต่อเนื่องในช่วงสามไตรมาสแรกของปี
ประกอบกับสถานการณ์ทางการเมืองที่มีความไม่แน่นอนจนนำมาสู่การมีรัฐบาลชุดใหม่
ได้ส่งผลกระทบทางด้านจิตวิทยาของผู้บริโภคทำให้มีความระมัดระวังการใช้จ่ายมากขึ้น นอกจากนี้
ยังมีปัจจัยด้านอัตราดอกเบี้ยและอัตราเงินเฟ้อที่ทรงตัวในระดับสูง
รวมทั้งปัญหาอุทกภัยในพื้นที่หลายจังหวัดของประเทศ จากปริมาณการผลิตรถยนต์โดยรวม
1,188,044 คัน เป็นการผลิตเพื่อการส่งออก 541,206 คัน หรือประมาณร้อยละ 48
ของปริมาณการผลิตทั้งหมด โดยแบ่งเป็นการผลิตรถยนต์นั่งเพื่อการส่งออกร้อยละ 22
และรถยนต์ปิกอัพ 1 ตัน (รวมรถยนต์ประเภท PPV) ประมาณร้อยละ 78
ของปริมาณการผลิตรถยนต์เพื่อการส่งออกทั้งหมด

การจำหน่าย ตลาดรถยนต์ภายในประเทศในปี 2549 ชะลอตัวลงเมื่อเปรียบเทียบกับปี 2548
โดยมีปริมาณการจำหน่ายรถยนต์ 682,161 คัน ลดลงจากปี 2548 ซึ่งมีปริมาณการจำหน่ายรถยนต์
703,410 คัน ร้อยละ 3.02 หากแยกตามประเภทรถยนต์ มีการจำหน่ายรถยนต์ PPV (รวม SUV)
30,096 คัน รถยนต์ปิกอัพ 1 ตัน 423,395 คัน และรถยนต์เพื่อการพาณิชย์อื่นๆ 36,907 คัน
ลดลงร้อยละ 37.85 ,0.76 และ 8.05 ตามลำดับ แต่มีการจำหน่ายรถยนต์นั่ง 191,763 คัน
เพิ่มขึ้นร้อยละ 1.89 ซึ่งภาวการณ์ชะลอของตลาดรถยนต์ในประเทศนี้
สอดคล้องกับเครื่องชี้วัดภาวะเศรษฐกิจโดยรวมของประเทศ
ที่อุปสงค์ในประเทศอ่อนตัวต่อเนื่องจากปีก่อน แม้เครื่องชี้การบริโภคภาคเอกชนปรับตัวดีขึ้นเล็กน้อย
แต่การลงทุนภาคเอกชนและการนำเข้าชะลอตัว
ทั้งนี้ปัจจัยทางเศรษฐกิจที่สำคัญที่ส่งผลกระทบต่อกำลังซื้อของผู้บริโภคตลอดจนตลาดรถยนต์ในประเทศ
ได้แก่ ผลกระทบจากราคาน้ำมัน อัตราดอกเบี้ยและอัตราเงินเฟ้อที่ทรงตัวในระดับสูง นอกจากนี้
ยังมีภัยธรรมชาติซึ่งปีนี้เกิดฝนตกหนักอย่างรุนแรงในหลายพื้นที่ของประเทศไทยทำให้เกิดความเสียหายทั้งกับผู้ผลิตและผู้บริโภค

การส่งออก ปริมาณการส่งออกรถยนต์ของประเทศไทยในปี 2549
ยังคงขยายตัวได้อย่างต่อเนื่องเมื่อเปรียบเทียบกับปี 2548 โดยมีปริมาณการส่งออกรถยนต์ (CBU)
จำนวน 538,966 คัน เพิ่มขึ้นร้อยละ 22.29 หากคิดเป็นมูลค่าการส่งออกมีมูลค่า 240,764.09
ล้านบาท เพิ่มขึ้นร้อยละ 18.59 การส่งออกรถยนต์ของประเทศไทยมีการขยายตัวอย่างต่อเนื่อง
โดยส่วนใหญ่เป็นการส่งออกรถยนต์ปิกอัพ 1 ตันและรถยนต์นั่งขนาดเล็ก
ที่ประเทศไทยเป็นฐานการผลิตรถยนต์เพื่อการส่งออกไปยังประเทศต่างๆ ทั่วโลก

แนวโน้มภาวะอุตสาหกรรมรถยนต์ ภาพรวมอุตสาหกรรมรถยนต์ปี 2550
คาดว่าจะขยายตัวประกอบกับ ที่ผ่านมาในช่วงต้นไตรมาสที่ 1 ของปี
มีการเปิดดำเนินการผลิตรถยนต์นั่งและปิกอัพ 1 ตันของโตโยต้าที่โรงงานบ้านโพธิ์
จังหวัดฉะเชิงเทรา โดยมีกำลังการผลิตประมาณ 100,000 คัน / ปี
และการส่งออกที่มีแนวโน้มเพิ่มขึ้น จากข้อมูลแผนการผลิตของผู้ประกอบการ
ประมาณว่าจะมีการผลิตรถยนต์ประมาณ 1.28 ล้านคัน
โดยเป็นการผลิตเพื่อจำหน่ายในประเทศประมาณร้อยละ 53 และผลิตเพื่อส่งออกประมาณร้อยละ 47

อุตสาหกรรมรถจักรยานยนต์

การผลิต ปริมาณการผลิตรถจักรยานยนต์ของประเทศไทยในปี 2549 ชะลอตัวเมื่อเปรียบเทียบกับปี
2548 โดยมีปริมาณการผลิตรถจักรยานยนต์ 2,084,001 คัน ลดลงจากปี 2548 ร้อยละ 11.64
สาเหตุหลักเป็นเพราะได้รับผลกระทบจากภาวะเศรษฐกิจโดยรวมของประเทศและกำลังซื้อของผู้บริโภคที่ลดลง
อันเนื่องมาจากฤดูฝนที่มีฝนตกหนัก ทำให้เกิดน้ำท่วมขังเป็นเวลานานในหลายพื้นที่ของประเทศ
ส่งผลกระทบโดยตรงต่อเกษตรกรที่เป็นตลาดผู้ซื้อหลัก

การจำหน่าย ตลาดรถจักรยานยนต์ของประเทศไทยในปี 2549 ชะลอตัวเมื่อเปรียบเทียบกับปี 2548
โดยมีปริมาณการจำหน่ายรถจักรยานยนต์ 2,061,610 คัน ลดลงจากปี 2548 ร้อยละ 2.20

การส่งออก ปริมาณการส่งออกรถจักรยานยนต์ (CBU&CKD) ของประเทศไทยปี 2549
ขยายตัวเมื่อเปรียบเทียบกับปี 2548 โดยมีปริมาณการส่งออกรถจักรยานยนต์ 1,575,393 คัน
เมื่อเปรียบเทียบกับปี 2548 เพิ่มขึ้นร้อยละ 17.78 คิดเป็นมูลค่าการส่งออก 24,535.24 ล้านบาท
เพิ่มขึ้นจากช่วงเดียวกันของปี 2548 ร้อยละ 7.76
แต่หากพิจารณาแยกกันระหว่างการส่งออกรถจักรยานยนต์สำเร็จรูป (CBU)
และรถจักรยานยนต์ในลักษณะชิ้นส่วนครบชุด (CKD) พบว่า ปริมาณการส่งออกรถจักรยานยนต์ CBU
ลดลงร้อยละ 27.31 แต่การส่งออกรถจักรยานยนต์ CKD เพิ่มขึ้นร้อยละ

แนวโน้มภาวะอุตสาหกรรมรถจักรยานยนต์ ภาวะอุตสาหกรรมรถจักรยานยนต์ปี 2550
คาดการณ์ว่าจะขยายตัวเล็กน้อยเมื่อเปรียบเทียบกับปีที่ผ่านมา เนื่องจาก
ปัจจุบันการครอบครองรถจักรยานยนต์ในประเทศมีอัตราสูง
ซึ่งจากการประมาณโดยใช้ข้อมูลการจดทะเบียนรถจักรยานยนต์ของกรมการขนส่งทางบกมาประกอบการพิจารณา
ปรากฏว่า ประเทศไทยมีอัตราการครอบครองรถจักรยานยนต์ประมาณ 1 คันต่อ 4 คน
อยู่ในระดับเดียวกับประเทศที่มีอัตราการครอบครองสูงสุด คือ ไต้หวัน (รถจักรยานยนต์ 1 คันต่อ 2
คน) ดังนั้น การขยายตัวของตลาดในประเทศจะไม่มาก และในปี 2550 นี้
ผู้ผลิตจะเร่งพัฒนารถจักรยานยนต์รุ่นใหม่ๆ
เพื่อสนองตอบต่อความต้องการของลูกค้ากลุ่มใหม่ที่นิยมรถจักรยานยนต์ที่เน้นความสะดวกสบายในรูปแบบของรถเกียร์อัตโนมัติ
รวมทั้งมีความประหยัดน้ำมันมากขึ้น ซึ่งลูกค้ากลุ่มนี้มีประมาณร้อยละ 15 ของตลาด

อุตสาหกรรมชิ้นส่วนยานยนต์

การส่งออกชิ้นส่วนรถยนต์ การส่งออกส่วนประกอบและอุปกรณ์รถยนต์ (OEM),
เครื่องยนต์และชิ้นส่วนอะไหล่รถยนต์ ในส่วนของบริษัทผู้ผลิตและประกอบรถยนต์ในปี 2549 มีมูลค่า
87,170.92 , 8,357.93 และ 5,453.40 ล้านบาท ตามลำดับ
เมื่อเปรียบเทียบกับช่วงเดียวกันของปี 2548 เพิ่มขึ้นร้อยละ 13.52, 5.75 และ 32.99
ตามลำดับ จากข้อมูลดังกล่าว มูลค่าการส่งออกชิ้นส่วนรถยนต์ยังสามารถขยายตัวได้อย่างต่อเนื่อง

การส่งออกชิ้นส่วนรถจักรยานยนต์ การส่งออกส่วนประกอบและอุปกรณ์รถจักรยานยนต์ (OEM)
ของบริษัทผู้ผลิตรถจักรยานยนต์ปี 2549 มีมูลค่า 13,076.26 ล้านบาท เปรียบเทียบกับปี 2548
เพิ่มขึ้นร้อยละ 14.42 แต่การส่งออกชิ้นส่วนอะไหล่รถจักรยานยนต์มีมูลค่า 699.26 ล้านบาท
ลดลงร้อยละ

แนวโน้มภาวะอุตสาหกรรมชิ้นส่วนยานยนต์
จากข้อมูลดังกล่าวข้างต้นอุตสาหกรรมชิ้นส่วนยานยนต์ของประเทศไทยมีการส่งออกส่วนประกอบและอุปกรณ์รถยนต์และรถจักรยานยนต์ที่มีแนวโน้มขยายตัวอย่างต่อเนื่อง
แต่สำหรับชิ้นส่วนอะไหล่รถจักรยานยนต์นั้นมีการส่งออกลดลงตั้งแต่ปี 2547 เป็นต้นมา
ซึ่งผู้ผลิตชิ้นส่วนอะไหล่รถจักรยานยนต์ไทยจะต้องพยายามพัฒนาคุณภาพผลิตภัณฑ์ของของตนให้เทียบเท่าหรือสูงกว่ามาตรฐานสากล
ซึ่งในขณะนี้ ภาครัฐและเอกชนได้เร่งดำเนินการปรับปรุงมาตรฐานของไทย โดยใช้แนวทางของ
ECE (Economic Commission for Europe) เพื่อพัฒนาคุณภาพผลิตภัณฑ์ของไทย
และคุ้มครองผู้บริโภคจากผลิตภัณฑ์ที่ไม่ได้คุณภาพมาตรฐาน
ซึ่งรวมถึงผลิตภัณฑ์ยานยนต์และชิ้นส่วนที่นำเข้าด้วย

[TABLE]

2.4 ภาวะอุตสาหกรรมผลิตแม่พิมพ์สำหรับชิ้นส่วนพลาสติก

อุตสาหกรรมแม่พิมพ์ เป็นหนึ่งในอุตสาหกรรมสนับสนุน (Supporting Industry)
ที่อยู่เบื้องหลังความสำเร็จของอุตสาหกรรมต่างๆ เช่นอุตสาหกรรมยานยนต์
อุตสาหกรรมอิเล็กทรอนิกส์ อุตสาหกรรมของเล่นเด็ก อุตสาหกรรมอาหาร เป็นต้น ในแต่ละปี
ประเทศไทยนำเข้าแม่พิมพ์มีมูลค่าสูงถึง 20,000 ล้านบาท และมีอัตราการนำเข้าเพิ่มไม่ต่ำกว่าปีละ
10%
แต่ปัจจุบันอุตสาหกรรมการผลิตแม่พิมพ์ยังไม่สามารถสนับสนุนความต้องการของอุตสาหกรรมผลิตภัณฑ์พลาสติกได้เพียงพอทั้งในเชิงคุณภาพและการบริการให้ทันเวลา
การผลิตแม่พิมพ์ใช้เวลานาน
อุตสาหกรรมแม่พิมพ์ในประเทศไทยสามารถสนองความต้องการแม่พิมพ์สำหรับอุตสาหกรรมยานยนต์และเครื่องใช้ไฟฟ้าที่ทันสมัยได้ไม่เกิน
80 % ที่เหลือยังต้องนำเข้าจากต่างประเทศ หรือบริษัทแม่ในต่างประเทศ

จะเห็นได้ว่าปัจจุบันอุตสาหกรรมแม่พิมพ์
มีบทบาทสำคัญในการเป็นอุตสาหกรรมสนับสนุนที่ผลิตเพื่อป้อนอุตสาหกรรมขนาดใหญ่
โดยสามารถกระตุ้นให้ภาคอุตสาหกรรมขยายตัวเพิ่มขึ้นได้
แต่ตลาดของผลิตภัณฑ์แม่พิมพ์ไทยยังไม่เป็นที่รู้จักอย่าง แพร่หลายทั้งภายในประเทศและต่างประเทศ
เนื่องจากยังขาดการประชาสัมพันธ์, การส่งเสริมการตลาด,
ขาดบุคคลากรที่มีความชำนาญเฉพาะด้าน
อย่างไรก็ดีปัจจุบันรัฐบาลให้การสนับสนุนและส่งเสริมการลงทุนในธุรกิจแม่พิมพ์คุณภาพสูง
รวมทั้งสนับสนุนโครงการพัฒนาบุคคลากรในธุรกิจผลิตแม่พิมพ์คุณภาพสูงอย่างต่อเนื่องเพื่อลดการนำเข้าแม่พิมพ์

แนวโน้มของอุตสาหกรรมแม่พิมพ์ ในปี 2550 เป็นอุตสาหกรรมที่มีแนวโน้มดี
เนื่องจากความต้องการใช้แม่พิมพ์ฉีดขึ้นรูปพลาสติกยังสูงกว่าปริมาณที่ผลิตได้ในประทศ
ซึ่งประเทศไทยยังคงต้องพึ่งพิงการนำเข้าจากต่างประเทศเป็นหลัก
และจากการที่รัฐบาลส่งเสริมการลงทุนในธุรกิจแม่พิมพ์ ทั้งการให้สิทธิประโยชน์การลงทุน
และให้การสนับสนุนในการพัฒนาบุคคลากรในอุตสาหกรรมดังกล่าว
จะทำให้ความสามารถในการแข่งขัน และฝีมือแรงงานไทยสูงขึ้น ดังนั้น
อุตสาหกรรมการผลิตแม่พิมพ์ของไทยน่าจะเป็นที่ยอมรับมากขึ้น

3.  ภาวการณ์แข่งขันในตลาดผลิตภัณฑ์ชิ้นส่วนพลาสติก

สำหรับภาวการณ์แข่งขันภายในอุตสาหกรรมที่บริษัทฯประสบอยู่ในปัจจุบัน
สามารถแบ่งได้เป็นการแข่งขันจากผู้ประกอบการผลิตชิ้นส่วนพลาสติกภายในประเทศ
และการแข่งขันจากผู้ประกอบการจากต่างประเทศ

3.1 การแข่งขันจากผู้ประกอบการในประเทศ

เนื่องจากปัจจุบันอุตสาหกรรมเครื่องใช้ไฟฟ้าและอิเล็กทรอนิกส์ และอุตสาหกรรมรถยนต์
ได้รับการสนับสนุนส่งเสริมจากภาครัฐ
ส่งผลให้อุตสาหกรรมผลิตชิ้นส่วนพลาสติกซึ่งเป็นอุตสาหกรรมส่งเสริมหรือสนับสนุน0มีแนวโน้มขยายตัวต่อเนื่องตามอุตสาหกรรมหลัก
0 โดยภาวการณ์แข่งขันในอุตสาหกรรมผลิตชิ้นส่วนพลาสติกกับผู้ประกอบการในประเทศ
จะเป็นการแข่งขันกับผู้ประกอบการชาวญี่ปุ่น ไต้หวัน และ เกาหลี
ซึ่งเข้ามาผลิตชิ้นส่วนพลาสติกเพื่อป้อนให้กับลูกค้าของตนเองในประเทศไทย ผู้ประกอบการชาวญี่ปุ่น
ไต้หวัน และ เกาหลี เหล่านี้ส่วนใหญ่มุ่งเน้นการทำธุรกิจไปที่ภาคธุรกิจใดธุรกิจหนึ่ง
เพื่อแข่งขันเฉพาะในตลาดที่ตนเองถนัด และเคยเป็นคู่ค้ากันมาก่อนย้ายฐานการผลิตมาที่ประเทศไทย
แต่อย่างไรก็ดี
ปัจจุบันผู้ประกอบการผลิตชิ้นส่วนพลาสติกรายใหญ่ที่บริหารงานโดยคนไทยในประเทศไทยที่มีเงินทุน
และ

ศักยภาพ เริ่มมีทักษะความชำนาญในการผลิตชิ้นส่วนพลาสติกสูงมากขึ้น
ทำให้สามารถผลิตชิ้นส่วนพลาสติกที่มีคุณภาพสูงเป็นที่ยอมรับของลูกค้ามากขึ้น
โดยเฉพาะชิ้นส่วนรถยนต์ ทำให้ภาวการณ์แข่งขันในปัจจุบันมีความรุนแรงมากขึ้น โดยนอกจาก
การแข่งขันกันในด้านคุณภาพสินค้าและการส่งมอบแล้ว ยังมีการแข่งขันด้านราคาด้วยเช่นกัน

3.2 การแข่งขันจากผู้ประกอบการจากต่างประเทศ

ในส่วนของการแข่งขันจากต่างประเทศ
สามารถแบ่งได้เป็นการแข่งขันทางตรงจากผู้ผลิตและประกอบชิ้นส่วนพลาสติกสำหรับเครื่องใช้ไฟฟ้าและอิเล็กทรอนิกส์ซึ่งมีฐานการผลิตอยู่ในประเทศจีน
และการแข่งขันทางอ้อมจากผู้ผลิตเครื่องใช้ไฟฟ้าและอิเล็กทรอนิกส์ในประเทศจีน

ในตลาดชิ้นส่วนพลาสติก คู่แข่งจากต่างประเทศของบริษัทฯ เป็น
ผู้ประกอบการผลิตชิ้นส่วนพลาสติกชาวญี่ปุ่นและไต้หวันที่ย้ายฐานการผลิตไปยังประเทศจีนซึ่งมีข้อได้เปรียบในด้านต้นทุนแรงงานที่ต่ำกว่าในประเทศไทยอยู่บ้าง
แต่อย่างไรก็ตาม ข้อจำกัดในด้านการขนส่งสินค้า เช่น
การจัดส่งสินค้าให้ทันตามกำหนดและต้นทุนการขนส่ง
ทำให้ที่ผ่านมาผู้ประกอบการเหล่านั้นเน้นการผลิตชิ้นส่วนพลาสติกเพื่อตอบสนองความต้องการของ
OEM ซึ่งมีฐานการผลิตอยู่ในประเทศจีนเป็นหลักมากกว่าเน้นการผลิตเพื่อส่งออกขายในต่างประเทศ

ด้านการแข่งขันทางอ้อมจากผู้ผลิตเครื่องใช้ไฟฟ้าและอิเล็กทรอนิกส์ในประเทศจีน
ซึ่งผลิตเครื่องใช้ไฟฟ้าราคาถูกออกขายในต่างประเทศ ส่งผลกระทบต่อบริษัทฯ ค่อนข้างมาก
เนื่องจากเครื่องใช้ไฟฟ้าของจีนมีราคาถูกและสามารถกดดันให้ผู้ผลิตสินค้าสินค้าสำเร็จรูปโดยทั่วไป
ต้องลดราคาสินค้าเพื่อแข่งขันกับประเทศจีน เพื่อจะได้ขายสินค้าได้ สุดท้าย
จะส่งผลกระทบโดยอ้อมต่อบริษัทฯ ต้องขายสินค้าในราคาที่ต่ำกว่า เป็นเหตุให้
ผู้ประกอบการในอุตสาหกรรมผลิตชิ้นส่วนพลาสติกจำเป็นต้องแข่งขันกันในด้านการควบคุมต้นทุน
เพื่อรักษาระดับกำไรไม่ให้ลดลง

4. ภาวการณ์แข่งขันในตลาดแม่พิมพ์สำหรับชิ้นส่วนพลาสติก

การเติบโตของอุตสาหกรรมรถยนต์ อุตสาหกรรมเครื่องใช้ไฟฟ้า และอิเล็กทรอนิคส์
มีอัตราการขยายตัวอย่างต่อเนื่อง
ทำให้ปัจจุบันประเทศไทยยังนำเข้าแม่พิมพ์คุณภาพสูงจากต่างประเทศ เป็นหลัก
เนื่องจากการขาดบุคคลากรที่มีผีมือ ประสบการณ์ และความชำนาญ
อย่างเพียงพอในการผลิตแม่พิมพ์คุณภาพสูง ทั้งที่ ความต้องการใช้แม่พิมพ์คุณภาพสูงยังมีอยู่มาก
จากปัญหาดังกล่าว
ทางภาครัฐบาลจึงได้เข้ามามีบทบาทช่วยให้การสนับสนุนโครงการพัฒนาบุคคลากรในภาคอุตสาหกรรมแม่พิมพ์คุณภาพสูง
และปรับปรุงสิทธิประโยชน์ในการส่งเสริมการลงทุนในอุตสาหกรรมแม่พิมพ์
เพื่อผลักดันผู้ประกอบการรายใหม่ในอุตสาหกรรมแม่พิมพ์ให้มีจำนวนมากขึ้น
และมีทักษะความสามารถในการผลิตสูงขึ้น

จากเหตุภาวการณ์ดังกล่าว การแข่งขันในตลาดแม่พิมพ์คุณภาพสูงจึงมีไม่มาก
ประกอบกับความต้องการใช้แม่พิมพ์ฉีดขึ้นรูปพลาสติกยังคงสูงกว่าปริมาณที่ผลิตได้ในประเทศ
จึงเป็นโอกาสให้ผู้ประกอบการรายใหม่เข้ามาในตลาดได้

ในส่วนของบริษัทฯนั้น
ธุรกิจการให้บริการซ่อมแซมและปรับปรุงแม่พิมพ์ไม่ถือเป็นธุรกิจหลักของบริษัทฯเนื่องจากบริษัทฯ
ถือว่าการให้บริการประเภทดังกล่าวเป็นการสร้างมูลค่าเพิ่มในการให้บริการแก่ลูกค้าของบริษัทฯ
บริษัทฯมิได้แข่งขันโดยตรงกับบริษัทผู้ผลิตแม่พิมพ์สำหรับชิ้นส่วนพลาสติกอื่น ๆ แต่อย่างไรก็ตามบริษัทฯ
เล็งเห็นโอกาสในอุตสาหกรรมการผลิตแม่พิมพ์คุณภาพสูงว่ายังมีโอกาสเติบโตได้อีกมากในอนาคต
แต่เนื่องจากเทคนิคการผลิตและความชำนาญของบุคคลากรของบริษัทฯ
ยังไม่เทียบเท่าผู้ผลิตแม่พิมพ์ในญี่ปุ่น ไต้หวัน ดังนั้นบริษัทฯจึงร่วมทุนกับบริษัท สมาร์ทเมเซอร์ จำกัด
(ซึ่งถือหุ้นโดย

นักธุรกิจชาวไต้หวัน ซึ่งมีความชำนาญในการผลิตแม่พิมพ์คุณภาพสูง และเป็น supplier
ของบริษัทฯ) จัดตั้งบริษัท สมาร์ท โมลด์ จำกัด เพื่อทำธุรกิจแม่พิมพ์ฉีดพลาสติกโดยเฉพาะ
เพื่อเพิ่มจุดแข็งในด้านความชำนาญของบุคคลากร และเทคนิคการผลิต

1.  การจัดหาผลิตภัณฑ์และบริการ

    1.  รายละเอียดโรงงานและที่ตั้ง

  ปัจจุบันบริษัทมีโรงงานทั้งสิ้น 8 โรงงาน แบ่งเป็น โรงงานที่ 1-7 และสำนักงานใหญ่ ตั้งอยู่ที่
  31 หมู่ 2 ถนนปทุมธานี-ลาดหลุมแก้ว อำเภอเมือง จังหวัดปทุมธานี ซึ่งมีพื้นที่รวมกันทั้งสิ้น
  13,994 ตารางเมตร และโรงงานที่ 8 เนื้อที่ 5,850 ตารางเมตร ตั้งอยู่ที่ 59 หมู่ 6
  ตำบลท่าอ่าง อำเภอโชคชัย จังหวัดนครราชสีมา
  สำหรับการให้บริการผลิตและประกอบชิ้นส่วนพลาสติกสำหรับผลิตภัณฑ์ประเภทออดิโอวิชชัวล์
  เครื่องใช้สำนักงาน และยานยนต์
  โดยที่แต่ละโรงงานจะมีกรรมวิธีและขั้นตอนการผลิตสำหรับแต่ละผลิตภัณฑ์ที่แตกต่างกันและแยกออกจากกัน
  ดูแลโดยผู้จัดการแผนกต่างๆ เช่น แผนกฉีดขึ้นรูปพลาสติก แผนกควบคุมการผลิต แผนกวิศวกรรม
  และ แผนกประกอบและควบคุมสี เป็นต้น
  รายละเอียดของแต่ละโรงงานได้แสดงไว้ดังตารางข้างล่างนี้

+-------+---------+--------------+------------------------------------+
| อาคาร | พื้นที่     | ขั้นตอนการผลิต  | เครื่องจักร / สายการผลิต               |
|       |         |              |                                    |
|       | (ตาร    |              |                                    |
|       | างเมตร) |              |                                    |
+-------+---------+--------------+------------------------------------+
| โร    | 3,000   | -   การ      | -   เครื่องฉีดขึ้นรูปพลาสติกขนาด 30 – 850 |
| งงานที่ |         | ฉีดขึ้นรูปพลาสติก |     ตัน จำนวน 39 เครื่อง              |
| 1     |         |              |                                    |
|       |         | -   การพ่นสี   | -   สายการพ่นสี 2 สาย                |
|       |         |     การพิมพ์สี  |                                    |
|       |         |              | -   สายการพิมพ์สีและการประกอบเบื้องต้น 2 |
|       |         | -   การ      |     สาย                            |
|       |         | ประกอบเบื้องต้น |                                    |
+-------+---------+--------------+------------------------------------+
| โร    | 1,350   | -   การพ่นสี   | -   สายการพ่นสี 4 สาย                |
| งงานที่ |         |     การพิมพ์สี  |                                    |
| 2     |         |              | -   สายการพิมพ์สีและประกอบเบื้องต้น 1    |
|       |         | -   การ      |     สาย                            |
|       |         | ประกอบเบื้องต้น |                                    |
+-------+---------+--------------+------------------------------------+
| โร    | 1,350   | -   การ      | -   เครื่องฉีดขึ้นรูปพลาสติกขนาด 50 – 160 |
| งงานที่ |         | ฉีดขึ้นรูปพลาสติก |     ตัน จำนวน 30 เครื่อง              |
| 3     |         |              |                                    |
|       |         | -   กา       | -   เครื่องจักรผลิตและปรับปรุงแม่พิมพ์      |
|       |         | รปรับปรุงแม่พิมพ์ |                                    |
+-------+---------+--------------+------------------------------------+
| โร    | 1,250   | -   การพ่นสี   | -   ห้องพ่นสีและห้องอบสีแห้งช้า 2 สาย     |
| งงานที่ |         |              |                                    |
| 4     |         | -   การ      | -   ห้องพ่นสีแห้งเร็ว 1 สาย             |
|       |         | ประกอบเบื้องต้น |                                    |
+-------+---------+--------------+------------------------------------+
| โร    | 1,500   | -   การ      | -   เครื่องฉีดขึ้นรูปพลาสติกขนาด 200 –    |
| งงานที่ |         | ฉีดขึ้นรูปพลาสติก |     350 ตัน จำนวน 12 เครื่อง          |
| 5     |         |              |                                    |
|       |         | -   การพ่นสี   | -   สายการพ่นสี 3 สาย                |
|       |         |     การพิมพ์สี  |                                    |
|       |         |              | -   สายการพิมพ์สีและประกอบเบื้องต้น 3    |
|       |         | -   การ      |     สาย                            |
|       |         | ประกอบเบื้องต้น |                                    |
+-------+---------+--------------+------------------------------------+
| โร    | 3,584   | -   การ      | -   เครื่องฉีดขึ้นรูปพลาสติกขนาด          |
| งงานที่ |         | ฉีดขึ้นรูปพลาสติก |     1,300-1,600 ตัน จำนวน 2 เครื่อง   |
| 6     |         |              |                                    |
|       |         | -   การพ่นสี   | -   เครื่องฉีดขึ้นรูปพลาสติกขนาด 650-850  |
|       |         |              |     ตัน จำนวน 8 เครื่อง               |
|       |         | -   การ      |                                    |
|       |         | ประกอบเบื้องต้น | -   สายการพ่นสี 1 สาย                |
|       |         |              |                                    |
|       |         |              | -   การพิมพ์สีและประกอบเบื้องต้น 1 สาย   |
+-------+---------+--------------+------------------------------------+
| โร    | 1,960   | -   การพ่นสี   | -   สายการพ่นสี 4 สาย (Main Booth) , |
| งงานที่ |         |              |     พ่น Robot 2 สาย                 |
| 7     |         | -   การ      |                                    |
|       |         | ประกอบเบื้องต้น | - สายการพิมพ์สีและประกอบเบื้องต้น 2 สาย  |
+-------+---------+--------------+------------------------------------+
| โร    | 5,500   | -   การ      | -   เครื่องฉีดขึ้นรูปพลาสติกขนาด 50-280   |
| งงานที่ |         | ฉีดขึ้นรูปพลาสติก |     ตัน จำนวน 14 เครื่อง              |
| 8*    |         |              |                                    |
|       |         | -   การพ่นสี   | -   สายการพ่นสี 4 สายหลัก (Main       |
|       |         |     การพิมพ์สี  |     Booth) + 1 Rotary Booth        |
|       |         |              |                                    |
|       |         | -   การ      | -   สายการพิมพ์สี และประกอบเบื้องต้น 4   |
|       |         | ประกอบเบื้องต้น |     สาย                            |
+-------+---------+--------------+------------------------------------+

หมายเหตุ: ^(*) เริ่มดำเนินการผลิตตั้งแต่ต้นเดือนมิถุนายน 2548

ที่มา: บริษัท ไทยมิตซูวา จำกัด (มหาชน)

ตารางแสดงกำลังการผลิตและปริมาณการผลิตที่แท้จริงของบริษัทในช่วง 3 ปีที่ผ่านมา เป็นดังนี้

  --------------------------------- ------------- ------------ -----------
                                    2547/2548     2548/2549    2549/2550

  จำนวนเครื่องจักรที่มีทั้งหมด (ชุด)         98            117          120

  กำลังการผลิตสูงสุด (ตันต่อปี)            6,921         8,732        8,194

  ปริมาณการผลิตจริง (ตันต่อปี)            6,521         6,895        4,790

  การใช้กำลังการผลิตจริง (%)            94            79           59

  อัตราการเพิ่มของปริมาณการผลิต (%)      23            6            -31
  --------------------------------- ------------- ------------ -----------

หมายเหตุ – ในปี 2549/2550 จำนวนเครื่องจักรที่ตั้งอยู่ที่โรงงานปทุมธานี 97 เครื่อง
และที่โรงงานจังหวัดนครราชสีมาจำนวน 20 เครื่อง

ที่มา: บริษัท ไทยมิตซูวา จำกัด (มหาชน)

บริษัทมีนโยบายในการผลิตที่สำคัญคือ เน้นการผลิตสินค้าที่มีคุณภาพดี ตรงกับความต้องการของลูกค้า
และสามารถส่งสินค้าได้ตรงตามระยะเวลาที่กำหนด ทั้งนี้ก็เพื่อให้ลูกค้าเกิดความพอใจสูงสุด

1.  วัตถุดิบและผู้จำหน่ายวัตถุดิบ

  เม็ดพลาสติกเป็นวัตถุดิบที่สำคัญในการผลิตชิ้นส่วนพลาสติก
  สำหรับชนิดของเม็ดพลาสติกที่บริษัทใช้เป็นวัตถุดิบในการผลิตที่สำคัญ คือ Polystyrene (PS)
  และ Acrylonitrile Butadiene Styrene (ABS) ทั้ง PS และ ABS
  เป็นผลพลอยได้จากการผลิตสไตรีนโมโนเมอร์ ในช่วง 2549/2550 ที่ผ่านมา
  สัดส่วนการสั่งซื้อเม็ดพลาสติกทั้ง 2 ประเภทดังกล่าวรวมกันอยู่ที่ประมาณ 83 %
  ของมูลค่าการสั่งซื้อเม็ดพลาสติกทั้งหมดของบริษัท ส่วนเม็ดพลาสติกประเภทอื่นๆ ได้แก่
  Polymethylacrylate (PMMA) Polypropylene (PP) และ Polycarbonate (PC)
  ลูกค้าส่วนใหญ่ของบริษัทจะเป็นผู้กำหนดประเภท มาตรฐาน คุณภาพ และผู้ขาย (Vendor)
  ของเม็ดพลาสติก โดย ฝ่ายจัดซื้อของบริษัทจะต้องจัดซื้อเม็ดพลาสติกตามคำสั่งซื้อของลูกค้า
  ที่ผ่านมาผู้ผลิตเม็ดพลาสติกหลายรายที่บริษัทซื้อเม็ดพลาสติกตามคำสั่งของลูกค้าเป็นบริษัทผู้ผลิตเม็ดพลาสติกสัญชาติญี่ปุ่นที่มีโรงงานผลิตอยู่ในจังหวัดที่ใกล้เคียงกับจังหวัดปทุมธานี
  เช่น ระยอง หรือชลบุรี โดยเม็ดพลาสติกที่ผลิตโดยบริษัทประเภทดังกล่าวมีคุณภาพดี
  และได้รับการยอมรับจากลูกค้าของบริษัท ในปี 2549/2550
  ที่ผ่านมาบริษัทได้สั่งซื้อเม็ดพลาสติกจากผู้ผลิตเม็ดพลาสติกที่อยู่ในประเทศไทยประมาณ 20 ราย
  อย่างไรก็ตามบริษัทมีการสั่งซื้อเม็ดพลาสติกจากผู้ผลิตในประเทศ

  ญี่ปุ่นซึ่งเป็นไปตามความต้องการของลูกค้า
  โดยบริษัทจะติดต่อผ่านทางตัวแทนของบริษัทผู้ผลิตเม็ดพลาสติก (Trading House)
  เหล่านั้นในประเทศไทย
  บริษัทมีความสัมพันธ์กับผู้จัดจำหน่ายเม็ดพลาสติกเหล่านี้เป็นอย่างดีมาอย่างยาวนาน
  บริษัทเหล่านี้จะให้ข้อมูลเกี่ยวกับภาวะตลาดโดยรวมของเม็ดพลาสติก
  ตลอดจนแนวโน้มของราคาอยู่ตลอดเวลา ซึ่งช่วยให้บริษัทสามารถวางแผนการผลิต
  และการสั่งซื้อสินค้าได้อย่างมีประสิทธิภาพ ฉะนั้นบริษัทจึงไม่ค่อยประสบปัญหาในการจัดหาวัตถุดิบ

  ในปี พ. ศ. 2549 ที่ผ่านมาราคาเม็ดพลาสติกทั้ง 2 ประเภทมีราคาสูงขึ้น
  และมีความผันผวนค่อนข้างสูงตามราคาน้ำมันในตลาดโลก
  และความต้องการใช้เม็ดพลาสติกภายในประเทศ
  ตารางข้างล่างนี้แสดงถึงราคาของเม็ดพลาสติกทั้ง 2 ประเภทในประเทศไทยตั้งแต่เดือนมกราคม
  2549 – มีนาคม 2550

+------------------+--------------------------+------------------------+
| เดือน/ปี           | ราคาเฉลี่ยต่อ               | ราคาเฉลี่ยต่อ             |
|                  |                          |                        |
|                  | กิโลกรัมของ PS (บาท)       | กิโลกรัมของ ABS (บาท)    |
+------------------+--------------------------+------------------------+
| มกราคม / 2549    | 59.66                    | 125.01                 |
+------------------+--------------------------+------------------------+
| กุมภาพันธ์ / 2549   | 67.74                    | 124.52                 |
+------------------+--------------------------+------------------------+
| มีนาคม / 2549     | 65.31                    | 127.67                 |
+------------------+--------------------------+------------------------+
| เมษายน / 2549    | 72.43                    | 132.95                 |
+------------------+--------------------------+------------------------+
| พฤษภาคม / 2549   | 76.34                    | 137.80                 |
+------------------+--------------------------+------------------------+
| มิถุนายน / 2549    | 75.73                    | 136.02                 |
+------------------+--------------------------+------------------------+
| กรกฎาคม / 2549   | 80.69                    | 98.05                  |
+------------------+--------------------------+------------------------+
| สิงหาคม / 2549    | 79.94                    | 124.62                 |
+------------------+--------------------------+------------------------+
| กันยายน / 2549    | 83.55                    | 129.22                 |
+------------------+--------------------------+------------------------+
| ตุลาคม / 2549     | 84.22                    | 127.82                 |
+------------------+--------------------------+------------------------+
| พฤศจิกายน / 2549  | 83.07                    | 140.31                 |
+------------------+--------------------------+------------------------+
| ธันวาคม / 2549    | 82.79                    | 138.48                 |
+------------------+--------------------------+------------------------+
| มกราคม / 2550    | 80.43                    | 131.50                 |
+------------------+--------------------------+------------------------+
| กุมภาพันธ์ / 2550   | 71.98                    | 138.93                 |
+------------------+--------------------------+------------------------+
| มีนาคม / 2550     | 70.67                    | 139.79                 |
+------------------+--------------------------+------------------------+

ที่มา : บริษัท ไทยมิตซูวา จำกัด (มหาชน)

2.  ผลกระทบต่อสิ่งแวดล้อม

  การดำเนินกิจการของบริษัทฯตลอดช่วงระยะเวลาที่ผ่านมาจนถึงปัจจุบัน
  บริษัทฯได้ตระหนักถึงผลกระทบต่อสิ่งแวดล้อมที่อาจเกิดขึ้นได้จากกระบวนการต่างๆ มาตลอด
  โดยได้กำหนดมาตรการเพื่อป้องกัน แก้ไข และลดผลกระทบต่อสิ่งแวดล้อม
  ภายใต้การควบคุมและดูแลจากกรมโรงงานอุตสาหกรรม ซึ่งมาตรการที่สำคัญ เช่น
  การจัดให้มีห้องพ่นสีและให้พนักงานที่ทำการพ่นสีต้องสวมใส่หน้ากากป้องกันละอองสี
  พร้อมจัดให้มีการติดตั้งระบบม่านน้ำสำหรับดักจับละอองสีไม่ให้กระจายสู่สถานที่ทำงาน
  โดยน้ำที่ผ่านการดักจับละอองสีนี้จะทำการส่งไปบำบัดยังระบบบำบัด เพื่อแยกตะกอนสีออก
  ก่อนหมุนเวียนนำน้ำกลับมาใช้ใหม่ในกระบวนการพ่นสี ส่วนตะกอนสีนั้น
  ทางบริษัทฯได้มอบหมายให้บริษัทรับกำจัดที่ได้รับอนุญาตจากหน่วยงานราชการนำไปจัดการต่อไป
  การติดตั้งเครื่องดูดกลิ่นสีจากกระบวนการอบสี (Dryer)
  และจัดให้มีการตรวจสุขภาพพนักงานประจำปี เป็นประจำทุกปี

  นอกจากนี้ บริษัทฯได้เข้าร่วมโครงการ Green Partner ร่วมกับบริษัทผู้ผลิตรายอื่น
  โดยให้ความร่วมมือในการตรวจสอบระบบสิ่งแวดล้อมจากผู้เชี่ยวชาญของบริษัทดังกล่าว
  สำหรับในปี 2550 นี้ ทางบริษัทฯ มีโครงการเข้าสู่ระบบการจัดการสิ่งแวดล้อมตามาตรฐานสากล
  (ISO 14001)

  การจัดทำระบบการจัดการสิ่งแวดล้อม (ISO14001)

  ตลอดระยะเวลา 20 ปี ของการดำเนินธุรกิจ บริษัทฯ
  ได้ทุ่มเทความพยายามที่จะตอบสนองความต้องการสูงสุดของลูกค้า
  โดยผลิตสินค้าที่ได้มาตรฐานตามระบบคุณภาพ (ISO 9001) และด้วยสำนึกที่มีต่อสิ่งแวดล้อม
  ทางบริษัทฯ
  ได้ออกแบบกระบวนการผลิตที่จะส่งผลกระทบต่อสภาพแวดล้อมให้น้อยที่สุดตามนโยบายทางด้านสิ่งแวดล้อมของบริษัท
  ซึ่งได้ให้ความสำคัญในการอนุรักษ์สิ่งแวดล้อม
  โดยดำเนินมาตรการควบคุมมลภาวะและมาตรการลดผลกระทบต่อสิ่งแวดล้อม
  ตามระเบียบข้อบังคับทางกฎหมาย รวมทั้งสร้างความมั่นใจให้กับลูกค้า ผู้ร่วมธุรกิจ
  และผู้ที่เกี่ยวข้อง
  ได้รับทราบถึงแนวทางการประกอบการที่แสดงความรับผิดชอบต่อสิ่งแวดล้อมอย่างเคร่งครัดตลอดเวลา
  โดยมุ่งเน้นการพัฒนาแนวทางเพื่อการใช้พลังงานและทรัพยากรธรรมชาติอย่างมีประสิทธิภาพและยั่งยืนมากขึ้น

  นอกจากนี้ บริษัทฯ ได้กำหนดมาตรการด้านความปลอดภัยและอาชีวอนามัยไว้อย่างเคร่งครัด
  โดยเฉพาะการสร้างจิตสำนึกเรื่องความปลอดภัย เพื่อช่วยเน้นให้พนักงานทำงานอย่างมีสติ
  มีความระมัดระวัง และทำงานอยู่บนพื้นฐานความปลอดภัยอยู่ตลอดเวลา พร้อมกันนี้ บริษัทฯ
  ยังให้ความสำคัญต่อการฝึกซ้อมแผนฉุกเฉินต่างๆ อย่างสม่ำเสมอ
  ซึ่งมิใช่เพียงปฏิบัติตามข้อกำหนดทางกฎหมายเท่านั้น
  แต่เป็นการเตรียมความพร้อมสำหรับอุบัติเหตุและภาวะฉุกเฉินที่อาจเกิดขึ้น
  เพื่อให้มั่นใจว่าจะสามารถลดความเสียหายตลอดจนความสูญเสียด้านชีวิต ทรัพย์สิน
  และสิ่งแวดล้อมได้

  ดังนั้นเพื่อเป็นการแสดงให้เห็นถึงความมุ่งมั่นต่อการรับผิดชอบต่อสิ่งแวดล้อม
  ผู้บริหารของบริษัทจึงมีนโยบายให้ทุกฝ่ายร่วมมือในการจัดทำระบบการจัดการสิ่งแวดล้อม
  (ISO14001) ให้เป็นรูปธรรมมากยิ่งขึ้น และพร้อมที่จะประกาศให้สาธารณชน
  และผู้ที่เกี่ยวข้องได้รับทราบถึงการดำเนินงานของบริษัทด้านสิ่งแวดล้อม บริษัทฯ
  จึงมีโครงการที่จะขอรับการรับรองระบบการจัดการสิ่งแวดล้อมตามมาตรฐานสากล (ISO14001)
  ภายในกลางปี 2551 นี้ โดยนโยบายด้านสิ่งแวดล้อมของบริษัทมีรายละเอียดดังนี้

1)  ดำเนินการระบบบริหารจัดการสิ่งแวดล้อมในกิจกรรม ผลิตภัณฑ์
    และบริการให้สอดคล้องกับกฎหมายและข้อกำหนดอื่น ๆ ที่เกี่ยวข้องกับธุรกิจของบริษัทฯ
    ตลอดจนปรับปรุงระบบการบริหารจัดการอย่างต่อเนื่อง

2)  กำหนดวัตถุประสงค์และเป้าหมายสิ่งแวดล้อม เพื่อการจัดการของเสีย
    ป้องกันมลพิษในด้านน้ำเสีย อากาศเสีย การปนเปื้อนสู่ดิน
    การอนุรักษ์ทรัพยากรธรรมชาติและพลังงาน โดยส่งเสริมให้มีการนำทรัพยากรต่าง ๆ
    มาใช้ประโยชน์อย่างคุ้มค่า และก่อให้เกิดผลกระทบต่อสิ่งแวดล้อมน้อยที่สุด

3)  ทบทวนและปรับปรุงนโยบายสิ่งแวดล้อม
    เพื่อให้เหมาะสมและสอดคล้องกับการดำเนินธุรกิจของบริษัทฯ และกฎหมายที่เกี่ยวข้องอยู่เสมอ

4)  จัดให้มีการฝึกอบรมพนักงานของบริษัทฯ ให้มีความรู้และตระหนักในปัญหาสิ่งแวดล้อม
    รวมทั้งจัดให้มีการเผยแพร่ นโยบาย วัตถุประสงค์และเป้าหมายสิ่งแวดล้อม
    รวมถึงข้อมูลข่าวสารด้านสิ่งแวดล้อมให้แก่พนักงานและผู้ที่เกี่ยวข้องตลอดจนสาธารณชนทั่วไป

  กิจกรรมเพื่อลดผลกระทบต่อสิ่งแวดล้อม

  จากการที่บริษัทฯ มีโครงการจัดทำระบบการจัดการสิ่งแวดล้อมตามมาตรฐานสากล (ISO14001)
  บริษัทฯ จึงได้ทำการปรับปรุงระบบบำบัดมลพิษต่าง ๆ ที่มีอยู่ให้มีประสิทธิภาพดียิ่งขึ้น
  และติดตั้งระบบบำบัดมลพิษบางส่วนเพิ่มเติม
  เพื่อลดผลกระทบที่อาจจะเกิดขึ้นได้จากการดำเนินการผลิตของบริษัท ดังนี้

-   ติดตั้งระบบม่านน้ำดักละอองสีจากการพ่นสีชิ้นงาน และใช้พัดลมดูดอากาศบำบัดไอระเหยของสี

-   ติดตั้งระบบบำบัดน้ำเสียจากการผลิต โดยใช้ระบบการตกตะกอนสีออกจากน้ำที่ใช้เป็นม่านน้ำ
    และทำการหมุนเวียนน้ำที่ผ่านการตกตะกอนกลับมาใช้ในระบบม่านน้ำต่อไป

-   จัดทำถังรองรับกากของเสียและสถานที่จัดเก็บกากของเสียแบบแยกประเภทกากของเสียภายในโรงงาน
    เพื่อสะดวกต่อการเก็บขนไปจัดการต่อไป

-   การคัดเลือกผู้รับเหมานำกากของเสียแต่ละประเภทไปกำจัด
    โดยทำการคัดเลือกผู้รับเหมาตั้งแต่

  การพิจารณาใบขออนุญาตประกอบกิจการ และวิธีการกำจัด ทั้งนี้โดยยึดหลักเกณฑ์ตามที่กรม

  โรงงานอุตสาหกรรมกำหนด

-   ติดตั้งระบบบำบัดน้ำเสียเพื่อบำบัดน้ำจากโรงอาหารและน้ำจากห้องน้ำ
    เพื่อควบคุมคุณภาพน้ำเสีย

  ของโรงงานก่อนระบายสู่แหล่งน้ำสาธารณะ

-   จัดทำระบบการจัดการและควบคุมสารต้องห้ามในผลิตภัณฑ์ (ROHS / ELV) ตามข้อกำหนดของ

  สหภาพยุโรปร่วมกับลูกค้าแต่ละราย เพื่อป้องกันและควบคุมการปนเปื้อนของสารต้องห้ามใน

  ผลิตภัณฑ์ที่ส่งไปจำหน่ายยังสหภาพยุโรป

-   จัดให้มีการติดตามตรวจวัดคุณภาพอากาศในบรรยากาศ
    คุณภาพอากาศจากปล่องระบายอากาศเสีย คุณภาพอากาศภายในสถานประกอบการ ความร้อน
    แสง เสียง และคุณภาพน้ำทิ้งของโรงงาน อย่างสม่ำเสมอ

  การจัดทำระบบการควบคุมคุณภาพ ISO 9001

  บริษัท ไทยมิตซูวา จำกัด(มหาชน) มีความมุ่งมั่นที่ผลิตสินค้า เพื่อความพึงพอใจสูงสุดของลูกค้า
  โดยการยกระดับคุณภาพ ด้วยการปรับปรุงอย่างต่อเนื่องตลอดระยะเวลา 20 ปี
  โดยมีการนำระบบ ISO หรือมาตรฐานการบริหารจัดการงานภายในบริษัทฯ
  ให้มีประสิทธิภาพและมีคุณภาพ ส่งผลให้ผลิตภัณฑ์ สินค้าและบริการ
  เป็นที่ยอมรับในเชิงการประกอบธุรกิจในภาคอุตสาหกรรมเกี่ยวกับงานฉีดพลาสติก
  การพ่นสีและประกอบชิ้นส่วนพลาสติก กล่าวคือ

  ปี 2541 เดือนมีนาคม บริษัทฯ ได้ใบรับรองคุณภาพมาตรฐานในการจัดคุณภาพ (ISO 9002)
  จากสถาบัน BVQI มีการจัดทำระบบมาตรฐานคุณภาพงาน
  การจัดทำเอกสารเพื่อเป็นคู่มือการปฏิบัติงาน
  สามารถนำมาสร้างเป็นระเบียบปฏิบัติให้เป็นบรรทัดฐานเดียวกันภายในองค์กร

  ปี 2543 เดือนสิงหาคม บริษัทฯ ได้รับใบรับรองมาตรฐานคุณภาพสากล (ISO 9002)
  จากสถาบัน JQA

  ปี 2547 เดือนพฤศจิกายน บริษัทฯ ได้รับใบรับรองมาตรฐานคุณภาพสากล (ISO 9001)
  จากสถาบัน JQA

  ปี 2550 เดือนพฤศจิกายน บริษัทฯ มีนโยบายปรับปรุงระบบคุณภาพ (ISO 9001 : 9002)
  จากสถาบัน JQA

  อนึ่งบริษัทฯ เล็งเห็นถึงศักยภาพการเจริญเติบโตทางธุรกิจพลาสติกของบริษัทฯ
  ภายใต้การนำระบบการบริหารจัดการคุณภาพภายใน (ISO 9001) โดยการผลิตผลิตภัณฑ์ /
  สินค้า ให้เป็นที่ยอมรับและตอบสนองความพึงพอใจของลูกค้าอย่างต่อเนื่อง
  ตามนโยบายคุณภาพของบริษัทฯ ที่ว่า